L 141/60
SL
Uradni list Evropske unije
31.5.2023
(c) del, namenjen dinamičnemu dodeljevanju na zahtevo, ki vključuje vire za zagotavljanje storitev, zahtevanih prek mehanizma dinamičnega dodeljevanja na zahtevo v skladu s členoma 7 in 8; (d) del, namenjen krizni rezervi, ki vključuje vire za zagotavljanje storitev v primeru dinamičnih zelo prednostnih zahtev, kadar viri iz drugih delov sklopa ne zadoščajo, v skladu s členom 7.
(4) Komisija udeležence obvesti o njihovih deležih, razpoložljivih storitvah in s tem povezanih atributih za naslednje programsko obdobje sklopa skupaj z njihovo vrednostjo v žetonih najpozneje 30 tednov pred datumom začetka programskega obdobja sklopa.
(5) Prvo programsko obdobje sklopa se začne z datumom začetka delovanja vozlišča GOVSATCOM in traja dve leti.
Ko se programsko obdobje sklopa izteče, se začne drugo programsko obdobje sklopa, ki traja enako dolgo.
Člen 4 Nadomestila, žetoni in računi za storitve GOVSATCOM (1) Storitve GOVSATCOM se souporabljajo in prednostno razvrščajo med uporabniki v obliki nadomestila z uporabo žetonov.
(2) Osnovna vrednost nadomestila za storitev je vsota nadomestil, ki se ponudnikom virov dodelijo v zameno za to, da dajo na voljo potrebne vire za zagotavljanje storitve s specifičnimi atributi in trajanjem, navedenimi v ustrezni zahtevi za storitev.
Vrednost nadomestila za storitev znaša (a) 80 % osnovne vrednosti nadomestila v primeru manj prednostnih zahtev, (b) 100 % osnovne vrednosti nadomestila v primeru srednje prednostnih zahtev, (c) 130 % osnovne vrednosti nadomestila v primeru zelo prednostnih zahtev.
(3) Vsak udeleženec ima svoj račun udeleženca, na katerem so shranjeni njegovi žetoni.
Vsak račun udeleženca je razdeljen na dva dela: (a) del za predplačila in (b) del za plačila na zahtevo, ki se uporabljata za nadomestila za storitve, ki se zahtevajo z uporabo mehanizmov dinamičnega dodeljevanja na podlagi predplačila oziroma plačila na zahtevo.
Razdelitev žetonov udeleženca na posamezni del računa določi udeleženec pred datumom začetka programskega obdobja sklopa iz člena 6, žetoni pa se v programskem obdobju sklopa ne prenesejo iz enega dela v drugega.
Preostali žetoni v delu računa za predplačila se izbrišejo ob koncu programskega obdobja sklopa v skladu z odstavkom 6.
Račune udeležencev vodi vozlišče GOVSATCOM.
(4) V programskem obdobju sklopa lahko udeleženec z euri kupi dodatne žetone prek Komisije v skladu s pretvorbenim razmerjem med žetoni in euri, določenim za zadevno programsko obdobje sklopa.
Komisija o tem obvesti vozlišče GOVSATCOM, dodatni žetoni pa se dodajo delu za plačila na zahtevo računa zadevnega udeleženca.
(5)
Udeleženec lahko žetone s svojega računa podari drugemu udeležencu.
Za prenos žetonov z računa enega udeleženca na račun drugega se zaprosi pristojni organ za GOVSATCOM udeleženca darovalca pri vozlišču GOVSATCOM, za sprejetje podarjenih žetonov pa se zaprosi pristojni organ za GOVSATCOM udeleženca prejemnika.
Žetoni se iz istega dela računa udeleženca darovalca (dela za predplačila ali dela za plačila na zahtevo) prenesejo v isti del računa udeleženca prejemnika.
Udeleženec lahko žetone iz svojega deleža za fiksno dodeljevanje storitev v skladu s členom 6 podari drugemu udeležencu, o čemer obvesti Komisijo.